કૈલાશ માનસરોવર યાત્રા પર ગયેલા કૉંગ્રેસ અધ્યક્ષ રાહુલ ગાંધીનો એક વીડિયો સામે આવ્યો છે, જેમાં તે અન્ય શ્રદ્ધાળુઓ સાથે જોવા મળે છે. જણાવી દઈએ કે સોશિયલ મીડિયા પર ભાજપના ઘણા સમર્થકોએ રાહુલ ગાંધીની માનસરોવર યાત્રા પર સવાલ ઉઠાવ્યા હતા. એટલું જ નહિ સોશિયલ મીડિયા યૂઝર્સે રાહુલ દ્વારા શેર કરાયેલી તસવીરોને ગૂગલ પરથી લેવાયેલી તસવીરો ગણાવી હતી. પરંતુ હવે રાહુલ ગાંધીની કૈલાશ માનસરોવર યાત્રાની તસવીરો અને વીડિયો સામે આવ્યો છે.